CELEX: 
Language: mt
Date: 2004-11-23 00:00:00
Title: Deċiżjoni tal-Kummissjoni tas- 26 ta' Ottubru 2004 dwar il-konklużjoni ta' Ftehim fl-għamla ta' skambju ta' ittri bejn Il-Komunità Ewropea u l-Istati Uniti tal-Messiku fir-rigward tal-emendi lill-Anness II tal-Ftehim bejn il-Komunità Ewropea u l-Istati Uniti tal-Messiku dwar ir-rikonoxximent reċiproku u l-protezzjoni tad-denominazzjoni tal-ispirti#Ftehim fl-għamla ta' Skambju ta' Ittri bejn il-Komunità Ewropea u l-Istati Uniti tal-Messiku fir-rigward tal-emendi lill-Anness II tal-Ftehim bejn il-Komunità Ewropea u l-Istati Uniti tal-Messiku dwar ir-rikonoxximent reċiproku u l-protezzjoni tad-denominazzjoni tal-ispirti

212                 MT              Il-Ġurnal Uffiċjali ta’ l-Unjoni Ewropea            5.12.2008

32004D0785

L 346/28                         IL-ĠURNAL UFFIĊJALI TA’ L-UNJONI EWROPEA               23.11.2004

                                  DEĊIŻJONI TAL-KUMMISSJONI

                                         tas-26 ta' Ottubru 2004

             dwar il-konklużjoni ta’ Ftehim fl-għamla ta’ skambju ta’ ittri bejn
    Il-Komunità Ewropea u l-Istati Uniti tal-Messiku fir-rigward tal-emendi lill-Anness II
         tal-Ftehim bejn il-Komunità Ewropea u l-Istati Uniti tal-Messiku dwar ir-
           rikonoxximent reċiproku u l-protezzjoni tad-denominazzjoni tal-ispirti

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat id-Deċiżjoni tal-Kunsill 97/361/KE tas-27 ta' Mejju 1997 dwar il-
konklużjoni ta’ Ftehim bejn il-Komunità Ewropea u l-Istati Uniti tal-Messiku fuq ir-
rikonoxximent komuni u l-protezzjoni tad-deskrizzjoni ta’ spirti alkoħoliċi1, u b’mod
partikolari l-Artikolu 4 tagħha.

Billi:

(1)        Jekk titqies ir-rikjesta tal-Messiku li tqajmet matul “It-taħditiet Formali dwar l-
           adattamenti tal-Ftehim ta' Kummerċ Ħieles wara t-tkabbir tal-UE" li saru fit-28-
           30 ta’ Jannar 2004 f’Mexico City, jeħtieġ li jiġi emendat l-Anness II tal-Ftehim bejn
           il-Komunità Ewropea u l-Istati Uniti tal-Messiku dwar ir-rikonoxximent reċiproku u l-
           protezzjoni tal-ispirti b'effett mid-29 ta' Ottubru 2004.

(2)        Għalhekk, il-Komunità u l-Istati Uniti tal-Messiku nnegozjaw, skont l-Artikolu 18 tal-
           Ftehim imsemmi fuq, ftehim f’għamla ta’ skambju ta’ ittri biex jiġi emendat il-Ftehim.
           Dan l-iskambju ta' ittri għandu għalhekk jiġi approvat.

(3)        Il-miżuri previsti f’din id-Deċiżjoni huma konformi mal-opinjoni tal-Kumitat ta'
           Implimentazzjoni għall-Ispirti,

1
           ĠU L 152, 11.6.1997, p.15.
 ---pagebreak--- 5.12.2008       MT            Il-Ġurnal Uffiċjali ta’ l-Unjoni Ewropea                    213

IDDEĊIDIET KIF ĠEJ:

                                           Artikolu 1

Il-Ftehim f’għamla ta' skambju ta’ ittri bejn il-Komunità Ewropea u l-Istati Uniti tal-Messiku
li jemenda l-Anness II tal-Ftehim bejn il-Komunità Ewropea u l-Istati Uniti tal-Messiku dwar
ir-rikonoxximent reċiproku u l-protezzjoni tad-denominazzjoni tal-ispirti huwa b’dan
approvat f’isem il-Komunità.

It-test tal-Ftehim huma mehmuż ma’ din id-Deċiżjoni.

                                           Artikolu 2

Il-Kummissarju tal-Agrikoltura huwa b'dan mogħti s-setgħa jiffirma l-iskambju ta' ittri sabiex
jorbot lill-Komunità.

Magħmula fi Brussell, 26 ta' Ottubru 2004.

                                              Għall-Kummissjoni
                                              Franz FISCHLER
                                              Membru tal-Kummissjoni
 ---documentbreak--- 214               MT          Il-Ġurnal Uffiċjali ta’ l-Unjoni Ewropea                     5.12.2008

22004A1123(01)

L 346/28                   IL-ĠURNAL UFFIĊJALI TA’ L-UNJONI EWROPEA                        23.11.2004

                       FTEHIM FL-GĦAMLA TA’ SKAMBJU TA’ ITTRI
  bejn il-Komunità Ewropea u l-Istati Uniti tal-Messiku fir-rigward tal-emendi lill-Anness II
   tal-Ftehim bejn il-Komunità Ewropea u l-Istati Uniti tal-Messiku dwar ir-rikonoxximent
                    reċiproku u l-protezzjoni tad-denominazzjoni tal-ispirti

                                           Ittra Nru 1
                                 Ittra mill-Komunità Ewropea

                                                                              Brussell, ………. 2004

Sinjur,

Għandi l-unur nirreferi għat-talba tiegħek imqajma matul id-diskussjonijiet marbuta mat-
Taħditiet Formali dwar l-adattamenti tal-Ftehim ta' Kummerċ Ħieles wara t-tkabbir, li saru fit-
28-30 ta’ Jannar 2004 f’Mexico City u li saru skont l-Artikolu 18 tal-Ftehim bejn il-Komunità
Ewropea u l-Istati Uniti tal-Messiku dwar ir-rikonoxximent reċiproku u l-protezzjoni tad-
denominazzjonijiet tal-ispirti, tas-27 ta’ Mejju 1997, li jistipula li l-Partijiet Kontraenti,
b’kunsens reċiproku, jistgħu jemendaw dan il-Ftehim.

Il-Komunità eżaminat din it-talba u taqbel li l-Anness II tal-Ftehim jiġi modifikat
f’konformità mal-Anness mehmuż mal-iskambju preżenti ta' ittri, b’effett minn ……... (id-
data tal-iffirmar).

Inkun nafulek jekk tikkonferma li l-Gvern tiegħek jaqbel mal-kontenut ta’ din l-ittra.

Dejjem tiegħek,

                                                                         F’isem il-Komunità Ewropea
 ---pagebreak--- 5.12.2008         MT             Il-Ġurnal Uffiċjali ta’ l-Unjoni Ewropea                          215

                                              Ittra Nru 2
                                 Ittra mill-Istati Uniti tal-Messiku

                                                               (Mexico City/Brussell, ………. 2004)

Sinjur,

Għandi l-unur nirrikonoxxi li rċevejt l-ittra tiegħek ta' (data) li tgħid kif ġej:

“Għandi l-unur nirreferi għat-talba tiegħek imqajma matul id-diskussjonijiet marbuta mat-
Taħditiet Formali dwar l-adattamenti tal-Ftehim ta' Kummerċ Ħieles wara t-tkabbir, li saru fit-
28-30 ta’ Jannar 2004 f’Mexico City u li saru skont l-Artikolu 18 tal-Ftehim bejn il-Komunità
Ewropea u l-Istati Uniti tal-Messiku dwar ir-rikonoxximent reċiproku u l-protezzjoni tad-
denominazzjonijiet tal-ispirti, tas-27 ta’ Mejju 1997, li jistipula li l-Partijiet Kontraenti,
b’kunsens reċiproku, jistgħu jemendaw dan il-Ftehim..

Il-Komunità eżaminat din it-talba u taqbel li l-Anness II tal-Ftehim jiġi modifikat
f’konformità mal-Anness mehmuż mal-iskambju preżenti ta' ittri, b’effett minn ……... (id-
data tal-iffirmar).

Inkun nafulek jekk tikkonferma li l-Gvern tiegħek jaqbel mal-kontenut ta’ din l-ittra.”

Għandi l-unur ninfurmak li l-Istati Uniti tal-Messiku jaqblu mal-kontenut tal-ittra tiegħek.

Dejjem tiegħek,

                                                                      F’isem l-Istati Uniti tal-Messiku
 ---pagebreak--- 216             MT               Il-Ġurnal Uffiċjali ta’ l-Unjoni Ewropea                5.12.2008

                                               ANNESS

                                            "ANNESS II

           tal-Ftehim bejn il-Komunità Ewropea u l-Istati Uniti tal-Messiku
         dwar ir-rikonoxximent u l-protezzjoni tad-denominazzjonijiet tal-ispirti

Spirti ta’ Agave:

Tequila : protett, elaborat u kklassifikat f’konformità mal-liġijiet u r-regolamenti tal-Istati
Uniti tal-Messiku
Mezcal :
protett, elaborat u kklassifikat f’konformità mal-liġijiet u r-regolamenti tal-Istati Uniti tal-
Messiku
Spirti ta’ Sotol (Dasylirion):

Sotol: protett, elaborat u kklassifikat f’konformità mal-liġijiet u r-regolamenti tal-Istati Uniti
tal-Messiku

Spirti tal-kannamiela:

Charanda : protett, elaborat u kklassifikat f’konformità mal-liġijiet u r-regolamenti tal-Istati
Uniti tal-Messiku”.